Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 163/14/4406	Topoľčany, 16.7.2015
EEČ : 2-35-28-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: Tetov
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.6.2014, spisová značka Pv 163/14/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 16. 02. 2014 približne o 04.45 hod. v XXXXX na ul. XXXXX v priestoroch XXXXX XXXXX spolu s dvomi doposiaľ nestotožnenými osobami po predchádzajúcej verbálnej komunikácii spoločne fyzicky napadli poškodeného XXXXX tým spôsobom, že ho opakovane udreli do oblasti tváre v dôsledku čoho poškodený spadol na zem, kde do neho viackrát kopali, pričom poškodenému XXXXX, nar. XXXXX XXXXX XXXXX v XXXXX trvale bytom XXXXX, XXXXX, spôsobili podľa znaleckého posúdenia zranenie zmliaždenia hlavy a krku ľahšieho stupňa s odreninami na čele a krku, ktoré si vyžadovali liečenie a PN v trvaní šesť dní.

Uznesením prokurátora Okresnej prokuratúry XXXXX zo dňa 30.6.2014, spisová značka Pv 163/14/4406, bola určená obvinenému skúšobná doba v trvaní 12 mesiacov.
Odôvodnenie:
     Námestník Okresnej prokurátorky v Topoľčanoch uznesením spisová značka Pv 163/2014/4406 zo dňa 30. 06. 2014, právoplatným dňa 08. 07. 2014 podmienečne zastavil trestné stíhanie  proti obvinenému XXXXX trestne stíhanému pre prečin výtržníctva podľa § 364 ods. l písm. a/ Tr. zák., na skutkovom základe uvedenom vo výrokovej časti tohto uznesenia.
    Podľa § 216 ods. 2 Tr. por. bola obvinenému stanovená skúšobná doba v trvaní 1 rok, ktorá začala plynúť odo dňa právoplatnosti uvedeného rozhodnutia.

     U obvineného XXXXX dňom 08. 07. 2015 uplynula skúšobná doba podmienečného zastavenia trestného stíhania .

     Bolo preto vykonané šetrenie, v rámci ktorého bolo zistené, že obvinený v období od 08. 07. 2014 do 08. 07. 2015 sa nedopustil protiprávneho konania. Zo správy XXXXX XXXXX vyplýva, že v mieste trvalého bydliska nebola na obvineného podaná sťažnosť, nebol riešený pre priestupok Mestskou políciou v XXXXX Zo správy Obvodného oddelenia PZ XXXXX vyplýva, že obvinený v sledovanom období nespáchal žiadny trestný čin, ani priestupok. Z odpisu registra trestov zo dňa 16. 07. 2015 je zrejmé, že okrem rozhodnutia o podmienečnom zastavení trestného stíhania v registri trestov nemá žiadny ďalší záznam. Lustráciou v systéme Avízo bolo zistené, že obvinený v súčasnosti nie je trestne stíhaný v inej trestnej veci.

      V zmysle ustanovenia § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvineného XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčil.

     Z týchto dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor